***ЗАДАНИЕ ЗА ДИПЛОМЕН ПРОЕКТ***

***ДЪРЖАВЕН ИЗПИТ ЗА ПРИДОБИВАНЕ НА ТРЕТА СТЕПЕН НА ПРОФЕСИОНАЛНА КВАЛИФИКАЦИЯ – ЧАСТ ПО ТЕОРИЯ НА ПРОФЕСИЯТА***

***по професия код 481030 „Приложен програмист“***

***специалност код код 4810301 „Приоложно програмиране“***

на Велизара Вельова Сариева, ученичка от XIIа клас

1. Тема:

Адаптивно оформление на уеб страници с Bootstrap.

1. Входни данни:

Дипломният проект е теоретико-практическа разработка на темата, възложена с настоящото индивидуално задание. В съответствие с чл. 1 ал. 5 от Наредба №1 от 19.02.2020г. за организацията и провеждането на изпитите за придобиване на професионална квалификация, разработката трябва да се състои от две части - теоретична част и практическа част.

**В теоретична част да се разгледат основите на адаптивния дизайн, фреймурка Bootstrap, неговите основни компоненти и мрежова система.**

Като пр**актическа част** да се разработи адаптивен уебсайт за училищен клуб (например клуб по програмиране, роботика или изкуства).

1. Изисквания за разработката на дипломния проект:
   1. Изисквания и указания за изпълнение на теоретичната част:

Теоретичната част на дипломния проект трябва да представлява писмена работа, която се състои от следните структурни единици - титулна страница, съдържание, увод (въведение), основна част, заключение, списък на използваната литература и приложения.

Титулната страница съдържа наименование на училището, населено място, тема на дипломния проект, трите имена на ученика, професия и специалност, име и фамилия на ръководителя/консултанта.

Уводът (въведение) съдържа кратко описание на основните цели и резултати.

Основна част – формулира се целта на дипломния проект и задачите, които трябва да бъдат решени, за да се постигне тази цел. Съдържа описание и анализ на известните решения като се цитират съответните литературни източници. Съдържа описание и аргументация на избора на технологии, алгоритми и програмни решения за конкретната разработка. Съдържа приносите на дипломния проект, които трябва да бъдат така формулирани, че да се вижда кои от поставените задачи са успешно решени.

Заключението съдържа изводи и предложения за доразвиване на проекта и възможностите за неговото приложение.

Списъкът с използваната литература включва цитираната и използвана в съдържателната част на дипломния проект литература. Започва на отделна страница от основния текст. При имената на авторите първо се изписва фамилията. Всички описания в списъка с използваните източници трябва да са подредени по азбучен ред според фамилията на първия автор на всяка публикация.

Приложенията съдържат документация, която не е намерила място в текста поради ограниченията в обема й или за по-добра прегледност подредба. В текста трябва да има препратка към всички приложения.

Писмената разработка на дипломния проект трябва да е с обем не по-малко от 30 страници формат: А4 с брой на редовете в 1 стр. 30, брой на знаците – не по-малко от 60 знака в ред при общ брой на знаците в 1 стр. 1800 – 2000 знака и шрифт Times New Roman 12.

* 1. Изисквания и указания за изпълнение на практическата част:

Като практическа част от разработката на дипломния проект да се разработи уебсайт за училищен клуб. Разработката трябва да се базира само на възможностите на HTML, CSS и JS. Дизайнът на страниците трябва да е адаптивен – да изглежда еднакво добре на различни устройства. При оформлението на дизайна да се използват възможностите на библиотеката Bootstrap.

1. График за изпълнение:
   1. Дата на възлагане на дипломния проект:

17.01.2025 г.

* 1. Дата, място и час за консултации:

03.02.2025 г. 14.30 часа, кабинет 206

20.02.2025 г. 14.30 часа, кабинет 206

12.03.2025 г. 14.30 часа, кабинет 206

09.04.2025 г. 14.30 часа, кабинет 206

* 1. Краен срок за предаване на дипломния проект:

26.04.2025 г.

***Ученик****: ……………………… ......................*

*/* Велизара Сариева*/*

***Ръководител-консултант****: ......................*

*/инж. Георги Бориков/* ***Директор****: ………. .......................................*

/инж. Сашка Тодорова/